Heikki Salo (muusikko)

Heikki Jari Salo (s. 9. marraskuuta 1957 Lapua) on suomalainen muusikko ja lauluntekijä. Hän on tullut tunnetuksi Miljoonasade-yhtyeen keulakuvana. Salo julkaissut kolme soololevyä, joista viimeisin on Hiili vuodelta 2012. Omien levyjen lisäksi hän on tehnyt tekstejä useille eri artisteille. Heikki Salo on kirjoittanut myös näytelmiä, tv-sketsejä, televisio- ja radio-ohjelmia, lehtipakinoita ja kirjoja. 

Salo teki vuonna 1999 Janne Louhivuoren kanssa lastenlevyn Omskista. Levy poiki Pikku Kakkosessa esitetyn sarjan Herra Heinämäen Lato-orkesteri. Vuonna 2004 Herra Heinämäen Lato-orkesterilta ilmestyi Ilosofiaa!-albumi, jolla Salon ja Louhivuoren lisäksi soittavat basisti Mikko Löytty ja rumpali Jouko Mäki-Lohiluoma. Seuraava albumi Nyree näkkäri ilmestyi marraskuussa 2007. 

Salo on tullut tunnetuksi myös kokoonpanosta SaloRantala Soi!, jossa hänen kanssaan soittaa Trio Töykeät -yhtyeen pianisti Iiro Rantala. Kaksikko on julkaissut kaksi albumia.

Heikki Salo on vetänyt myös sävellys- ja sanoituskursseja vuodesta 1987. Salon laululyriikan oppikirja Kahlekuningaslaji ilmestyi 2006. Oppikirja on ensimmäinen suomenkielinen laululyriikkaa käsittelevä teos. Kirjan on kuvittanut Jarkko Martikainen.

Yksityiselämä 
Salo on naimisissa näytelmäkirjailija-ohjaaja Sirkku Peltolan kanssa ja heillä on vuonna 1991 syntynyt tytär Pilke sekä 1998 syntynyt poika Valentin, joka on myös muusikko ja opiskelee musiikkituottajaksi. He asuvat Tampereen Pispalassa runoilija Lauri Viidan synnyintalossa. Salo jäi heinäkuussa 2020 poliisin ratsiassa kiinni rattijuopumuksesta puhallettuaan 0,24 milligrammaa/l (raja on 0,22).

Diskografia

Miljoonasade 
ks. Miljoonasateen diskografia

Sooloalbumit

Herra Heinämäen Lato-orkesteri

Muut albumit 
 Heikki Salo & Janne Louhivuori: 
 SaloRantala Soi!: 
 Iiro Rantala, Heikki Salo, Sirkku Peltola: 
 Hauli Bros & Heikki Salo: N.Y.T. Nyt! (2007)
 SaloRantala Soi!:

Kirjat

Artisteja joille sanoituksia 

 Popeda
 Yö
 Maarit
 Yölintu 
 Tommi Läntinen
 Marjorie
 Muska
 Topi Sorsakoski
 Pentti Hietanen
 Heikki Hela
 Folkkarit

 Pablo
 CatCat
 Petra Karjalainen
 Mikko Löytty
 Harri Marstio
 Kati Pellinen
 Haulibros
 Eija Ahvo
 Rajaton
 Essi Wuorela
 Pyhimys

Tunnustukset 
 4 Emma-patsasta (Miljoonasade)
 4 kultalevyä, 1 platina (Miljoonasade)
 Jyväskylän kaupungin kulttuuripalkinto 1990 (Miljoonasade)
 Juha Vainion sanoittajapalkinto 1995
 Syksyn Sävel -kilpailujen lehdistön suosikkisävelmä 1993
 Paikallisradioiden kuukauden levy 1997
 Tiiliskivi-palkinto romaanista Kynsilehto 2002
 Tampereen kaupungin kirjallisuuspalkinto romaanista Kynsilehto 2002
 Toinen palkinto Majaoja -säätiön lastennäytelmäkilpailussa 2003
 Pirkanmaan taidetoimikunnan Kulttuuritekopalkinto 2006 {Kahle}kuningaslaji-kirjasta
 Taiteen valtionpalkinto 2012
 Reino Helismaa -palkinto 2013

Apurahat 
 Apuraha lastenkulttuurin edistämiseen/Omskista-yhtye 1998
 Puolivuotinen, Pirkanmaan taidetoimikunta 1999
 Apuraha lastenkulttuurin edistämiseen/Omskista-yhtye 2002
 Opetusministeriön kirjastoapuraha 2002, kirjallisuus
 Suomen kulttuurirahaston apuraha 2003
 Valtion taidetoimikunnan 5-vuotinen vuodesta 2005

Lähteet

Aiheesta muualla 

 HeikkiSalo.com.
 Yle Elävä arkisto: Heikki Salo, marraskuun mies.
 Pekka Nissilä: Heikki Salo ja ”Kahlekuningaslaji”. Selvis 3/2006.
 Lasse Wikman: Heikki Salon monet kasvot. Selvis 3/2013.

Suomalaiset sanoittajat
Suomalaiset rocklaulajat
Suomalaiset laulaja-lauluntekijät
Suomalaiset lauluntekijät
Pakinoitsijat
Vuonna 1957 syntyneet
Elävät henkilöt